ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

 **HOTĂRÂREA**

**Nr. 20/2023**

**privind aprobarea propunerii de schimbare a destinației unui imobil aparținând domeniului public al comunei Orașu Nou, din imobil cu destinația de unitate de învățământ, în imobil cu altă destinație**

 Consiliul local al comunei Orașu Nou, județul Satu Mare, întrunit în ședință extraordinară, convocată de îndată, în data de 10.03.2023;

 Având în vedere:

* referatul de aprobare întocmit de primarul comunei, înregistrat sub nr. 2048/09.03.2023;
* raportul de specialitate întocmit de secretarul general al comunei, înregistrat sub nr. 2049/09.03.2023;
* avizul comisiei de specialitate a Consiliului local;

 Văzând CF nr. 100386 Orașu Nou privind imobilul situat în localitatea Orașu Nou, județul Satu Mare, identificat cu nr. cadastral 100386-C1, imobil aparținând domeniului public al comunei Orașu Nou;

 Ținând cont de dispozițiile art. 112 alin. 2 și alin. 4 din Legea educației naționale nr. 1/2011, cu modificările și completările ulterioare;

 În conformitate cu prevederile art. 3 pct. 1, 4, 5, 6 și 7, art. 5, art. 8, art. 9 pct. 1 din Ordinul Ministerului Educației Naționale și Cercetării Științifice nr. 5819/2016 privind aprobarea procedurii de elaborare a avizului conform pentru schimbarea destinației bazei materiale a instituțiilor și unităților de învățământ preuniversitar de stat, precum și condițiile acordării acestuia;

 În temeiul art. 129 alin. 1, art. 136 alin.1, alin.2 și alin.3, art. 139 alin. 1, alin. 3 lit. c și art. 196 alin. 1 lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

Art. 1. Se aprobă propunerea de schimbare a destinației unui imobil aparținând domeniului public al comunei Orașu Nou, din imobil cu destinația de unitate de învățământ, în imobil cu altă destinație, astfel:

* Imobilul construcție situat în comuna Orașu Nou sat Orașu Nou str. Satu

Mare nr. 75, jud. Satu Mare, înscris în CF nr. 100386, cu număr cadastral 100386-C1, în suprafață de 190 mp, cu destinația de construcții administrative și social culturale - școală, domeniu public al comunei Orașu Nou, în imobil care să deservească un interes al comunității locale, respectiv de utilitate publică, cabinet medical individual și farmacie.

Art. 2.Schimbarea destinației imobilului descris la art. 1 operează de la data emiterii avizului conform al Ministerului Educației și Cercetării.

Art. 3. Prevederile prezentei hotărâri vor fi duse la îndeplinire de către primarul comunei Orașu Nou.

Art. 4. Prezenta hotărâre se va comunica:

* Instituției Prefectului – Județul Satu Mare;
* Primarului comunei Orașu Nou;
* Ministerului Educației și Cercetării.

Orașu Nou la 10.03.2023

Președinte de ședință, Contrasemnează,

 Vasile TALPOȘ Secretar general,

 Sonia-Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*voturi pentru: \_\_\_*

*voturi împotrivă: \_\_\_*

*abțineri: \_\_\_\_*